પોલીસે પીઆઈ જ્ઞાનેશ્વર ગાણોરેના લાપતા થઈ ગયેલા ૨૧ વર્ષીય પુત્ર સિદ્ધાંતની તપાસ માટે પાંચ ટીમની રચના કરી છે. આ કેસમાં મળેલા પીએમ રિપોર્ટમાં દિપાલીના ગળા પર ચાકુ વડે છ વખત પ્રહાર કરવામાં આવતાં તેમનું મોત થયું હોવાનું બહાર આવ્યું છે. પીઆઈ ગણોરે ફરજ પર હતા ત્યારે તેમની પત્ની અને પુત્ર સિદ્ધાંત સાંતાક્રુઝ ખાતેની પ્રભાત કોલોનીમાં એજે પાર્ક બિલ્ડિંગમાં હતા. આ અંગે પીઆઈ ગણોરે તેમના નિવેદનમાં જણાવ્યું હતું કે દિવસ દરમિયાન તેમણે દિપાલી સાથે વાત કરી હતી અને રાતે નવ વાગ્યે ફિલ્મ જોવા જવાનો પ્લાન કર્યો હતો, પરંતુ રાતે નવ વાગ્યે તેઓ ઘેર આવ્યા હતા ત્યારે ફલેટનો દરવાજા પર લોક હતું. તેમણે ડોરબેલ વગાડવા છતાં દરવાજો નહિ ખૂલતાં તેઓ ચાલ્યા ગયા હતા અને બાદમાં મધરાતે ફરી ઘરે આવ્યા હતા.